У С  Т А В

на ПОЛИТИЧЕСКА ПАРТИЯ

„ ДИРЕКТНА ДЕМОКРАЦИЯ“

І.ОБЩИ ПОЛОЖЕНИЯ

Чл.1./1/ „ ДИРЕКТНА ДЕМОКРАЦИЯ“/ДД/ е политическа партия, учредена и регистрирана в съответствие с Конституцията на Република България и със Закона за политическите партии.

/2/ ПП „ ДИРЕКТНА ДЕМОКРАЦИЯ“/ДД/е доброволно сдружение на граждани, целящо да организира техните усилия и действия за непосредствено участие при вземането на решения по управлението на българското общество за неговото развитие, за осигуряване на неговия просперитет, за утвърждаването на идентичността на българската нация.

Чл.2. Основни принципи, които прокламира и отстоява ПП "ДИРЕКТНА ДЕМОКРАЦИЯ"“/ДД/ са: равни възможности, висока политическа култура, нравственост, търпимост към различни мнения и идеи, отговорност, професионализъм; физико-географски принцип за формиране на структурата на Партията; спазване на междурасова и етническа търпимост, както в организационната структура на ПП ДД, така и в обществените отношения; постигане на целите чрез участие в управлението на държавата с обществено-политическа воля, изразена чрез избори и други директни демократични начини.

Чл.3. ПП ДД се учредява за неопределен срок, свързан с изпълнението на целите и задачите на сдружението.

Чл.4. ПП ДД е юридическо лице със собствени банкови сметки и печат.

ІІ.НАИМЕНОВАНИЕ, СЕДАЛИЩЕ, СИМВОЛИ

Чл.5. Наименованието е Политическа партия „ ДИРЕКТНА ДЕМОКРАЦИЯ“, изписвано също ПП ДД.

Чл.6. Седалището е гр. София и адресът на управление е бул. 
. Чл.7./1/ Символите на ПП ДД са знаме, знак и печат.

/2/ Знамето на ПП ДД съдържа изображение на графичния символ, 

/3/ Знакът на ПП ДД е стилизирано изображение ......

/4/ Печатът на ПП ДД е кръгъл с изобразен в центъра знака на ПП ДД и изписано наименованието по обиколката.

Чл.8. Всички документи и материали, издавани от ПП ДД съдържат наименованието, седалището, адреса и данните за регистрация на Партията.

1

ІІІ. ЦЕЛИ И НАЧИНИ ЗА ПОСТИГАНЕТО ИМ

Чл.9. Основни цели на ПП ДД са: непосредствено участие на гражданите в организацията и управлението на българското общество, осигуряване на нормални условия на спокоен и нравствен начин на живот, отстояване идентичността на България, националните интереси, повишаване на интелектуалните способности /интелектуалното равнище на българите/, преодоляване на разликата във възможностите за развитие, в образователното и социално състояние с водещи нации в Европейския съюз. Чл.10. /1/ Начините за постигане на целите са активност на гражданите, пропагандиране на идеите и дейността с разрешените от закона методи и средства, издаване и участие в издаването на средства за масова информация, непосредствено участие разработване на стратегии, нормативни актове и при взимане на политически и икономически решения.

/2/ Целите на ПП ДД се постигат и чрез провеждането на събрания, форуми, митинги, манифестации и други законни форми на публични изяви, а също чрез участие в президентски, парламентарни, местни избори, чрез представителство в законодателната и изпълнителната власт на всички равнища.

ІV. ЧЛЕНСТВО В ПП ДД

Чл.11. /1/ Член на ПП ДД може да бъде всеки дееспособен гражданин на Р България с избирателни права, без оглед на неговото обществено и социално положение, произход, раса, пол или религия, който спазва действащите правни норми, изразени в нормативните актове и приема целите и Устава на ПП ДД, работи за тяхното осъществяване, не членува в друга политическа партия, не е участвал в органи на публичната власт от името на друга политическа или гражданска организация.

/2/ Членството е доброволно и индивидуално и се удостоверява с членска карта.

Чл.12. /1/ Членството се придобива с подаване на писмено заявление по образец чрез съответната местна структура на ПП ДД в общината по постоянен или настоящ адрес до Националния съвет, с което се декларира приемане на Устава, целите и начините на постигането им.

/2/ Заявлението заедно с декларация по образец, одобрен от Националния съвет, на кандидата се подава до Националния съвет чрез съответната местна структура на Партията.

/3/ Приемането за член на ПП ДД се извършва от Националния съвет на партията.

/4/ Кандидат с постоянно пребиваване извън Р България подава заявление до Националния съвет. /5/ Учредителите на ПП ДД са членове по право на Партията.

Чл.13. Членството в ПП ДД възниква от момента на решението на Националния съвет за приемане на нов член.

Чл.14. Въз основа на решението на Националния съвет новоприетият член се вписва в националния регистър, създаден към Националния съвет.

Чл.15. Всеки член на ПП ДД има следните права:

а/ да избира, да бъде издиган и да бъде избиран в ръководните органи на ПП ДД без ограничение на мандатите.

б/ да ползва цялата информация и материална база, с която разполага ПП ДД.

в/ да отправя предложения и сигнали до всички органи на ПП ДД, които са длъжни в двуседмичен срок от получаването им да отговорят писмено.

г/ свободно да представя свои идеи и становища и да ги защитава при обсъждане, както и да подпомага информирания избор и постигането на консенсус.

д/ да участва в определянето на кандидати на ПП ДД за изборни държавни длъжности непосредствено или със свои предложения.

е/ да участва в разработването и осъществяването на партийната политика и на партийните решения.

ж/ да избира, да бъде издиган и бъде избиран като кандидат на ПП ДД за президентски, парламентарни и местни избори и за избори на членове на Европейския Парламент.

з/да участва лично, когато се обсъждат партийното му положение и дейност.
Чл.16. Всеки член на ПП ДД има следните задължения:

а/ да спазва Конституцията и законите на Република България при осъществяване на дейността си в ПП ДД.

б/ да спазва Устава на ПП ДД, да отстоява принципите и ценностите и да работи за постигане на целите и за осъществяване на задачите на ПП ДД.

в/да привлича нови членове.

г/да изпълнява решенията на висшестоящите органи на ПП ДД. д/да заплаща членски внос.

е/да участва в предизборни кампании и други дейности на ПП ДД 
ж/да не уронва принципите, името и авторитета на ПП ДД със своите действия.

з/ да се информира, да обсъжда, да съдейства за постигане на консенсус при взимането на решения и да участва в прилагането на взетите решения.

Чл.17. /1/ Членството в ПП ДД се прекратява:

а/ с писмено заявление за напускане като прекратяването е в сила от момента на подаване на заявлението до Националния съвет. Промяната се вписва незабавно в националния регистър и членската карта се връща.

б/ с изключване по решение на Националния съвет.

в/ при отпадане при неплащане на членския внос в продължение на една година, както и при други, предвидени в закона и в устава случаи.

г/ при възпрепятстване постигането на мнозинство при взимане на решения съгласно тозиУстав. 
д/ при смърт.

/2/ Решението за изключване подлежи на обжалване пред Контролния съвет, чието решение е окончателно.

Чл.18. Когато член на ПП ДД се кандидатира от името на друга политическа партия или организация или като независим кандидат срещу кандидатите на ПП ДД, членството му се прекратява с решение на Националния съвет.

V. ОРГАНИЗАЦИОННА СТРУКТУРА

Чл.19. Организационната структура включва национални, зонални, регионални и местни организации. Чл.20. Зоналната структура се основава на природно-географски принцип със сходство в икономическата характеристика.

Чл.21. Регионалната структура се формира въз основа на природно-географски характеристики в рамките на съответната зона.

Чл.22. Местната структура се предпоставя от административните единици, формирани на териториална основа в Партията.

VІ. НАЦИОНАЛНИ ОРГАНИ

Чл.23.Национални органи на ПП ДД са:
0-	Национално събрание 
0-	Национален съвет 
0-	Председатели 
0-	Контролен съвет 

Чл.24./1/ Националното събрание е върховен орган на ПП ДД, което се свиква от Националния съвет най-малко веднъж годишно, както и до три месеца след провеждане на парламентарни избори.

/2/ Националното събрание може да бъде свикано извънредно по решение на Националния съвет или по искане на 1/3 от членовете на ПП ДД чрез подписка или петиция.
/3/ Националното събрание е свикано редовно с поканване на всички делегати и оповестяване на дневния ред чрез обнародване на поканата в „Държавен вестник“ и поставянето й на мястото за обявления на адреса на управление, както и на интернет страницата на Партията най-малко един месец преди насрочения ден.

/4/ Националното събрание заседава при кворум повече от половината от членовете с право на глас.

/5/ При липса на кворум в обявения начален час, се изчаква един час и заседанието се провежда при наличие на минимум 1/2 от членовете, имащи право на глас.

/6/ Допустимо е участие в националното събрание чрез конферентна връзка, по електронен път, след надлежна идентификация на участниците.

/7/ Решенията на Националното събрание са задължителни за всички членове, структури и органи на ПП ДД.

Чл.25. /1/ Националното събрание действа на делегатски принцип. Квотата на делегатите от местните структури - общините за Националното събрание се определя по решение на Националния съвет.

/2/ Делегати по право на Националното събрание са членовете на Националния съвет, на Парламентарната група, които са членове на Партията, председателите на общинските организации, председателите на общините с районно деление, регионалните координатори, координаторите на зоните.

/3/ Делегатите на Националното събрание действат в съответствие с взетите решения на местните структури и на органите, които са ги излъчили, а когато такива няма, в съответствие със своите убеждения и съвест, в съответствие с този Устав и действащото законодателство.
Чл.26. Националното събрание има следните правомощия:

1.Приема Устава на ПП ДД и прави изменения и допълнения в него, 
2.Приема Политическа програма на ПП ДД и прави изменения и допълнения в нея,

3.Избира трима Съпредседатели и по тяхно предложение избира десет членове на Националния съвет, включително Съпредседателите,

4.Избира Контролен съвет,

5.Приема финансовия отчет на Националния съвет, 
6.Взима решения за прекратяване, сливане и разделяне на Партията с пълно мнозинство от

делегатите.

Чл.27. /1/ Националният съвет /НС/ е висш орган на ПП ДД в периода между Националните събрания с мандат от две години.

/2/ Решенията на НС са задължителни за членовете, структурите и органите на Партията с изключение на Националното събрание на Партията по отношение на националната и коалиционната политика в рамките на решенията на Националното събрание /3/ Съпредседателите на ПП ДД заедно и поотделно свикват заседанията на НС всеки месец. При

искане на 1/2 от членовете на НС, Съпредседателите са длъжни също да свикат заседание на НС.

/4/ Националният съвет може да взима и неприсъствени решения с не по-малко от 1/2 от членовете при наличие на извънредни и/или неотложни обстоятелства. Мненията и гласуването по разглежданите въпроси при неприсъствени решения се протоколират и обобщават от Главния координатор, който заверява достоверността на решението с личен подпис и печата на партията. В присъствения лист в такива случаи Главният координатор удостоверява със своя подпис обстоятелствата, при които е получен вота на отсъстващия член.

Чл.28. Националният съвет:
1.	Изготвя и приема правилници по приложение на този устав. 
2.	Осъществява политиката на ПП ДД според решенията на Националното събрание. 

3.	Подготвя и провежда кампаниите за парламентарни, президентски и местни избори и за избори на членове на Парламента на Европейския съюз. 

4.	Създава тематични комисии. 

5.	Приема в края на всяка година План за действие на Партията, предложен от Съпредседателите. 
6.	Приема свой бюджет, който отчита пред Националното събрание. 
7.	7.Определя квотните принципи за органите. 
8.	Свиква редовните и извънредните заседания на Националното събрание. 

9.	Взима решения с абсолютно мнозинство по изпълнение на коалиционната политика съобразно принципите, определени от Националното събрание. 

10.	Избира Главен координатор. 

11.	Свиква най-малко веднъж на 6 месеца Национално съвещание на местните, на регионалните и зоналните координатори. 

12.	Определя Национален изборен щаб за национални и европейски парламентарни избори. 
13. Приема протоколно решение за участие в избори и за формиране на кандидатски листи.

14. Издига кандидатури за парламентарни, президентски и местни избори и за избори на членове на Парламента на Европейския съюз самостоятелно или в коалиция.

Чл.29. Съпредседателите на ПП ДД са членове и съпредседатели на НС и :

1.	Представляват Партията пред другите политически сили, Държавата, Общините, пред физически и юридически лица и други институции в страната и чужбина. 

2.	Свикват заседанията на НС. 
3.	Подготвят отчети за дейността на НС. 

4.	Ръководят заседанията на НС като може да делегират тази функция на друг присъстващ член на 

НС. 

5.	Отговарят за изпълнението на Плана за действие на Партията пред Националния съвет и пред Националното събрание и изготвят шестмесечен отчет за изпълнението му. 

6.	Назначават администрацията на ПП ДД. 
Чл.30. Главният координатор:
1.	Съдейства на Съпредседателите по организационните въпроси. 

2.	Активно работи по привличане на членове на Партията и създаване на организации в местните структури-общините. 

3.	Координира и подпомага дейността на местните организации, на регионалните и зоналните координатори чрез осигуряване на достъп до основни партийни документи и предоставяне на организационни данни. 

4.	Организира архивирането на цялата документация на ПП ДД и поддържа базата с лични данни на членовете на ПП ДД. 

5.	Отговаря за организирането на общите мероприятия на ПП ДД. 
6.	Осъществява контакти по организационни въпроси с други партии. 
7.	Отговаря за подаване в съда на необходимите документи за регистрация на ПП ДД. 

VІІ. ЗОНАЛНИ ОРГАНИ

Чл.31. /1/ Зоналните органи се създават за осъществяване на функциите на зоналната структура на ПП ДД.

/2/ Националният съвет определя Зонален съвет в състав от десет членове, които са зоналните координатори, с мандат от две години.

/3/ Заседанията на Зоналния съвет се свикват от председателя, избран от членовете му с абсолютно мнозинство при кворум повече от половината от членовете с право на глас.

/4/ При липса на кворум в обявения начален час, се изчаква един час и заседанието се провежда при наличие на минимум 1/2 от членовете, имащи право на глас.

/5/ Допустимо е участие в Зоналния съвет чрез конферентна връзка, по електронен път, след надлежна идентификация на участниците.

/6/ Зоналният съвет може да взима и неприсъствени решения с не по-малко от 1/2 от членовете при наличие на извънредни и/или неотложни обстоятелства. Мненията и гласуването по разглежданите въпроси при неприсъствени решения се протоколират и обобщават от председателя, който заверява достоверността на решението с личен подпис и печата на партията. В присъствения лист в такива случаи
председателя удостоверява със своя подпис обстоятелствата, при които е получен вота на отсъстващия член.

Чл.32. Обособяват се 10 /десет/ зони по природно-географски принцип +ЧУЖБИНА?? с отчитане на специфични икономически характеристики.

Чл.33. Всяка зона се ръководи и организира от зонален координатор, определен от Националния съвет с мандат две години в съответствие с Устава на ПП ДД.

Чл.34. Националният съвет приема Правилник за организацията и дейността на зоналните органи.

VІІІ. РЕГИОНАЛНИ ОРГАНИ

Чл.35. /1/ Регионалните органи се създават за осъществяване на функциите на регионалната структура на ПП ДД.

/2/ Националният съвет определя Регионален съвет в състав от десет членове, които са регионалните координатори, с мандат от две години.

/3/ Заседанията на Регионалния съвет се свикват от председателя, избран от членовете му с абсолютно мнозинство при кворум повече от половината от членовете с право на глас.

/4/ При липса на кворум в обявения начален час, се изчаква един час и заседанието се провежда при наличие на минимум 1/2 от членовете, имащи право на глас.

/5/ Допустимо е участие в Регионалния съвет чрез конферентна връзка, по електронен път, след надлежна идентификация на участниците.

/6/ Регионалният съвет може да взима и неприсъствени решения с не по-малко от 1/2 от членовете при наличие на извънредни и/или неотложни обстоятелства. Мненията и гласуването по разглежданите въпроси при неприсъствени решения се протоколират и обобщават от председателя, който заверява достоверността на решението с личен подпис и печата на партията. В присъствения лист в такива случаи председателят удостоверява със своя подпис обстоятелствата, при които е получен вотът на отсъстващия член.

Чл.36. Обособяват се по 10 /десет/ региона за всяка обособена зона според природно-географските характеристики в съответната зона.

Чл.37. Всеки регион се ръководи и организира от регионален координатор, определен от Националния съвет с мандат две години в съответствие с Устава на ПП ДД.

Чл.38. Националният съвет приема Правилник за организацията и дейността на регионалните органи.

ІX. МЕСТНИ ОРГАНИ

Чл.39. Местните органи осъществяват функциите на ПП ДД в местните структури, формирани съобразно административни единици на териториален принцип, а именно в общините.

Чл.40. Местното ръководство се избира от местната организация на ПП ДД с абсолютно мнозинство и се състои от четирима членове в състав председател и трима членове.

Чл.41. Местното ръководство:
1.	Координира и ръководи дейността на местната организация. 
2.	Провежда политиката и изпълнява решенията на Националното събрание и на Националния 
съвет.
3.	Информира членовете на ПП ДД за следваната от Партията политика. 

4.	Събира и разходва членския внос и се отчита веднъж годишно пред събранието на местната организация за получените приходи и направените разходи. 

5.	Свиква и ръководи заседанията на местната организация. 
6.	Организира инициативи на местно ниво в съответствие с политиките на ПП ДД. 
7. Предприема инициативи и участва в инициативи на регионалните и зоналните органи в съответствие с този Устав и с Правилниците, приемани от Националния съвет.

Чл.42. При подаване на оставка, напускане, отзоваване или смърт на председател на местна организация се свиква събрание за избор на нов председател в срок от една седмица.

X.КОНТРОЛНИ ОРГАНИ

Чл.43. Контролният съвет се състои от председател и трима членове, избрани от Националното събрание с мандат от две години.

Чл.44. Контролният съвет изработва и приема правилник, по който работи. Чл.45. Контролният съвет осъществява текущ и постоянен контрол като:

1.	Проверява спазването на Устава и правилниците за неговото прилагане от членовете на Партията, от органите на партията, от зоналните, регионалните и местните структури на Партията. 

2.	Проверява организационната отчетност и деловодната работа на органите на Партията и на местните структури. 

3.	Упражнява вътрешен контрол върху изпълнението на бюджета на Партията, финансовата отчетност и имуществото на Партията. 

4.	Изготвя и представя годишен доклад за своята дейност за периода между две национални 
събрания. 

5.	Поддържа справка за предложените и наложени наказания на членове на Партията, която може да представя единствено при поискване на Националния съвет. 

XІ. ФИНАНСИРАНЕ НА ДЕЙНОСТТА

Чл.46. Финансирането на ПП ДД се осигурява от собствени средства и от субсидии.

1.	Собствените средства могат да бъдат от: - Членски внос, - Собствени недвижими имоти, 

- Дарение и завещание от физически лица при спазване на ограниченията, предвидени нормативно, 

- Лихви по парични депозити в банки и доходи от ценни книжа доколкото не противоречи на действащите правни норми, 

- Приходи от фондово-набиращи прояви и заеми от банки доколкото не противоречи на действащите правни норми, 

- Издателска дейност, права на интелектуална собственост, - Продажба и разпространение на печатни, аудио и аудиовизуални материали с партийно 

пропагандно съдържание, - Всяка друга дейност и постъпления, разрешени от Закона за политическите партии. 

2.	Държавната субсидия се усвоява и разходва в съответствие с действащото българско законодателство и съобразно процедурите във финансовия правилник на ПП ДД. 

Чл.47./1/ Размерът на членския внос и редът за неговото набиране и разходване се определя с Правилник, изработен и приет от Националния съвет. 

/2/ Членовете на партията могат да правят и допълнителни доброволни вноски. 
Чл.48. Разходването на финансите на ПП ДД става по решение на Националния съвет. 

Чл.49./1/ Финансовият контрол на приходите и разходите на ПП ДД се осъществява по предвидения в закона и този Устав ред. 
2/ Членовете на ПП ДД имат право да получават информация за състоянието на приходите и разходите 
в ПП ДД чрез отправяне на запитване до Националния съвет и получаване на надлежен отговор в двуседмичен срок от деня на получаването на това запитване от Националния съвет.

XІІ. ПРЕКРАТЯВАНЕ

Чл.50. /1/ Политическа партия „. ДИРЕКТНА ДЕМОКРАЦИЯ“ /ПП ДД/ се прекратява с решение на Националния съвет при:

1.	Постигане на целите и задачите, описани в устава. 
2.	Сливане с, вливане в друга партия, 
3.	Разделяне на две или повече партии. 
4.	Саморазпускане с посочване на ликвидатори. 
5.	Други случаи, предвидени в действащото законодателство. 
/2/ Решението за прекратяване се взима от Националното събрание с абсолютно мнозинство.

XІІІ. ПРОЦЕДУРНИ ПРАВИЛА

Чл.51./1/ При свикване на заседание на национален, зонален, регионален орган или на местна структура, всички членове с право на глас, трябва да са уведомени надлежно от председателя или координатора на съответния орган или структура, освен в случаите, когато е предвидена друга процедура.

/2/ Неразделна част от решението за свикване на заседанието е дневният ред на заседанието. /3/ За всяко заседание на орган или местна структура се води протокол и присъствен лист.

/4/ Извънредно заседание на зонален, регионален орган или местна структура може да бъде свикано, с изключение на Националното събрание, по искане на 1/2 от членовете с право на глас. Искането се отправя до председателя на съответния орган или местна структура и заседанието се свиква от него в едноседмичен срок.

Чл.52. Гласуването е явно.

Чл.53./1/ ПП ДД декларира предоставянето на пълна гаранция за прозрачност на всички действия на органите на Партията и на Националното събрание.

/2/ Периодично, на всеки шест месеца, се провежда допитване до членовете на ПП ДД за осъществяването на прозрачността при функциониране на Партията.

/3/ Националният съвет приема Правила за въвеждане на информационна система с данни и проследимост за резултатите от допитванията.

/4/ Предвижда се разпускане на ПП ДД при не постигане на поставените цели и задачи.

XІV. ДРУГИ РАЗПОРЕДБИ

Чл.54. Учредителното събрание може да приема всички решения, които са от компетентност на Националното събрание.

Чл.55. За всички неуредени или непълно уредени въпроси в този Устав се прилагат разпоредбите на действащото българско законодателство.

XV. ПРЕХОДНИ И ЗАКЛЮЧИТЕЛНИ РАЗПОРЕДБИ

Чл.56./1/ Политическа партия „. ДИРЕКТНА ДЕМОКРАЦИЯ“ /ПП ДД/ се създава в съответствие със Закона за политическите партии.
/2/ Делегатите на Учредителното събрание на ПП ДД са членове на Партията преди записването им в зонални, регионални и местни структури.

Този Устав е приет единодушно от учредителите на Политическа партия „ ДИРЕКТНА ДЕМОКРАЦИЯ“ – делегати на Националното събрание на........................

СЪПРЕДСЕДАТЕЛИ НА ПП ДД:

/................................/

/................................/

/................................/